《陪祀昭陵纪事有作》
明代·赵用贤

瑶坛晴雪净春空，剑佩声沉苑路东。
霜露每勤忧圣主，貂珰无复肃斋宫。
通原燎火分宵白，拂树霓旌映晓红。
寂寞翠华谁望幸，惟余金粟鸟呼风。

作者简介：（1535—1596）苏州府常熟人，字汝师，号定宇。隆庆五年进士。万历初，授检讨。疏论张居正父丧夺情，与吴中行同杖除名。居正死，复故官，进右赞善。历官南京祭酒、吏部侍郎。二十一年，为王锡爵排挤罢归。工诗文，与王道行等称“续五子”；又与胡应麟等称“末五子”。有《国朝典章》、《三吴文献志》、《因革录》、《松石斋集》等。